### Beslutning

Godkendt.

### Sagsfremstilling

## Resume og sagens baggrund

Forslag til Lokalplan nr. 579 for et butiksområde på [adresse] i Gørlev har været fremlagt i 4 ugers offentlig høring. Der er modtaget to høringssvar. Sagen lægger op til Teknik- og Miljøudvalgets beslutning om at vedtage planen endeligt.

Kommunalbestyrelsen godkendte Forslag til Lokalplan nr. 579 på møde den 26. oktober 2022.

Lokalplan nr. 579 med tilknyttet Tillæg nr. 1 til Kommuneplan 2021-2032  blev oprindeligt vedtaget på Kommunalbestyrelsens møde den 22. juni 2022. Men ved en fejl, fra administrationens side, blev lokalplanen ikke offentligt bekendtgjort rettidigt, hvorfor lokalplanen bortfaldt og dermed skulle godkendes som forslag og fremlægges i offentlig høring på ny. Tillægget bortfaldt ikke og er offentligt bekendtgjort den 1. september 2022.

## Indstillinger

Chefen for Plan, Byg og Miljø indstiller, at:

1. Forslag til Lokalplan nr. 579 for et butiksområde på [adresse] i Gørlev vedtages endeligt til offentlig bekendtgørelse
2. Administrationen bemyndiges til at foretage redaktionelle ændringer inden offentlig bekendtgørelse.

## Behandling

Teknik- og Miljøudvalget.

## Sagsfremstilling

Dagligvarebutikken Rema på [adresse] i Gørlev, ønsker at flytte fra lokaliteten til hjørnet ved rundkørslen [adresse] og [adresse]. Rema har, som projektudvikler, udarbejdet et projekt for området, som omfatter en ny bebyggelse til en dagligvarebutik på op til 1200 m2 og udvalgsvarebutikker på ca. 1200 m2 med tilhørende anlæg.

*Lokalplan (Bilag 1)*Formålet med Lokalplan nr. 579 er at:

* fastlægge områdets anvendelse til handels- og serviceformål, herunder dagligvarebutik og butikker med udvalgsvarer.
* fastlægge til- og frakørselsforhold fra [adresse] samt parkeringsforhold
* sikre, at området gives en grøn karakter

Lokalplanens område disponeres med én fælles vejadgang fra [adresse] til daginstitutionen
Krudtuglen mod nordøst og til butiksområdet. Vejadgangen forudsætter at denne udlægges som privat fællesvej, hvilket blev godkendt af kommunalbestyrelsen på møde den 22. juni 2022, pkt. 19, jf. bemærkning under *Sagens baggrund*.

*Miljøscreening*Samtidig med offentliggørelsen af lokalplanforslaget offentliggjorde kommunen afgørelse om, at planforslaget ikke skal gennemgå en miljøvurdering.

*Offentlig høring*Planforslagene har været fremlagt i 4 ugers høring fra den 27. oktober til den 24. november 2022. Der er modtaget to høringssvar fra hhv. Vejdirektoratet og Coop Danmark A/S. Høringssvarene er samlet i bilag 2 og Hvidbogen med administrationens anbefalinger og bemærkninger er vedlagt som bilag 3.

Høringssvar 1 fra Vejdirektoratet omhandler mindre præciseringer om tilladelser i forbindelse med anlæg af grønne anlæg og stiforbindelser i forhold til statsvejen [adresse].

Høringssvar 2 fra Coop Danmark A/S gør indsigelse mod behovet for af ændre bymidteafgrænsningen og heraf afledte konsekvenser for bymiljøet, samt indsigelse ift. lokalplanlægningens sammenhæng med anden planlægning.

Denne sag beskæftiger sig ikke med den ændrede bymidteafgrænsning, da dette forhold blev behandlet i forbindelse med Tillæg nr. 1 til Kommuneplan 2021-2032, som  blev vedtaget på Kommunalbestyrelsens møde den 22. juni 2022.  Lokalplanen knytter sig til dette tillæg.

*Administrationen anbefaler*Administrationen anbefaler, at høringssvar fra Vejdirektoratet giver anledning til enkelte, mindre præciseringer i lokalplanen, der ikke ændrer på lokalplanens indhold som helhed. Præciseringer vedrører: [adresse] i redegørelsens afsnit vedrørende "Planens sammenhæng med anden planlægning", "Tilladelse fra andre myndigheder" vedrørende tilladelser fra Vejdirektoratet.

Høringssvar fra Coop Danmark A/S giver ikke anledning til ændringer i lokalplanen.

## Økonomiske konsekvenser

Ingen.